สถานที่โปรดปรานที่สุดของเราใน อ.สวนผึ้ง​ จ.ราชบุรี​  ก็คือ​ Veneto​ นี่แหละค่ะ มีเวลา​เมื่อไหร่​ ใจก็แว๊บบบคิดถึงที่นี่ตลอด   ปกติมาเวเนโต้จะตรงดิ่งไปสวนกระต่ายก่อนเลย  Holland Lop​ ที่นั่นได้รับการดูแลที่ดี น่ารักทุกตัว นั่ง​ให้อาหาร​ นั่งมองกระต่ายวิ่งไปมา เหมือนเวลาหยุดนิ่งอยู่ที่นั่น 

คราวนี้หลังจากเล่นเสร็จอยากหาเครื่องดื่มเย็นๆ มาคลายร้อน 36​ ํ​ แบบว่าร้อนมากกกก พนักงานที่สวนกระต่ายแนะนำให้เข้าไปด้านในเวเนโต้​  ซึ่งจะมีร้านขายอาหาร ไอศครีม​ด้านใน​ แต่ต้องจ่ายค่าเข้า 50​ บาท

วันธรรมดาด้านในเงียบมากก มีร้านขายอาหารและเครื่องดื่มเปิดแค่หนองโพ กับอีกร้าน  เลยแวะเข้ามาร้านนี้ สั่งมิลค์เชค พนักงานบอกว่าหมดเค้ายังไม่มาส่ง​ เลยสั่ง​ไอศครีม​มาดับร้อนแทน

✳รส​ข้าวโพด​ มีเนื้อข้าวโพดแทรกอยู่เยอะมาก เคี้ยวเพลินๆ เข้มข้น​ หวานมัน​

✳รสกาแฟ หอมกลิ่นกาแฟชัดเจน เข้มข้น​ หวานมันกำลังดี

    เนื้อไอศครีมที่นี่จะหยาบๆ เหมือนเป็น​เกร็ด​ๆ​ สำหรับเราถ้าเนื้อเนียนละเอียดกว่านี้คงจะปลื้มมากกว่านี้ค่ะ 

???? ราคา​ ลูกละ​ 20​ บาท​ ใส่แก้วพลาสติกหนาอย่างดีมาเลย ถือว่าความอร่อย คุณภาพ​ไอติมและภาชนะที่ใช้สมราคาดีค่ะ 

พนักงาน​ยิ้มแย้มแจ่มใส​ ถามเวลาเปิดปิดก็อธิบายชัดเจนดี  ถ้าเข้าด้านในเวเนโต้อีกก็คงจะแวะลองรสอื่นๆอีก   ถ้ามีมิลค์เชคก็จะดีมากเลยค่ะ

